Aktualizované: 1. 3. 2020

**Právna úprava odpadov**

**Zákon č. 79/2015 Z. z. o odpadoch a o zmene a doplnení niektorých zákonov** v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 208/2018 Z. z., zákona č. 177/2018, zákona č. 312/2018 Z. z., zákona č. 302/2019 Z. z. a zákona č. 460/2019 Z. z.

upravuje

1. programové dokumenty v odpadovom hospodárstve,
2. opatrenia na predchádzanie vzniku odpadu,
3. práva a povinnosti právnických osôb a fyzických osôb pre predchádzaní vzniku odpadov a pri nakladaní s odpadmi,
4. rozšírenú zodpovednosť výrobcov,
5. nakladanie s vyhradenými výrobkami a prúdmi odpadov,
6. nakladanie s komunálnym odpadom,
7. cezhraničný pohyb odpadov,
8. informačný systém odpadového hospodárstva,
9. pôsobnosť orgánov štátnej správy a obcí vo veciach štátnej správy odpadového hospodárstva,
10. zodpovednosť za porušenie povinností na úseku odpadového hospodárstva a
11. činnosť Recyklačného fondu, proces jeho zrušenia a zániku.

Tento zákon sa nevzťahuje na

- hnoj, slamu alebo iný prírodný poľnohospodársky materiál alebo lesnícky materiál, ktorý nevykazuje nebezpečné vlastnosti a používa sa v poľnohospodárstve,  lesníctve v súlade s osobitným predpisom[[1]](#footnote-1) alebo na získanie energie z tohto materiálu procesmi alebo spôsobmi, ktoré nepoškodzujú životné prostredie ani neohrozujú zdravie ľudí,

- nakladanie s látkami znečisťujúcimi ovzdušie,

- nakladanie, zachytávanie, prepravu a trvalé ukladanie oxidu uhličitého do geologického prostredia podľa osobitného predpisu,[[2]](#footnote-2)

- nakladanie s odpadmi z drahých kovov,

- nakladanie s rádioaktívnymi odpadmi,

- nakladanie s vyradenými výbušninami a zvyškami z výroby výbušnín,

- pôdu (in situ) vrátane nevykopanej kontaminovanej zeminy a stavby trvalo spojené so zemou,

- nekontaminovanú zeminu a iný prirodzene sa vyskytujúci materiál vykopaný počas stavebných prác, ak je isté, že sa materiál použije na účely výstavby v prirodzenom stave na mieste, na ktorom bol vykopaný

- sedimenty premiestňované v rámci povrchových vôd na účely vodného hospodárstva a riadenia vodných tokov alebo na zabránenie záplavám, alebo na zmiernenie účinkov povodní a období sucha, alebo na rekultiváciu pôdy, ak sa preukáže, že sedimenty nevykazujú nebezpečné vlastnosti uvedené v prílohe osobitného predpisu,[[3]](#footnote-3)

- bývalé potraviny, ktoré sú určené na kŕmne účely podľa osobitných predpisov,[[4]](#footnote-4)

- nakladanie s telami zvierat a ich časťami, ktoré uhynuli iným spôsobom ako zabitím pre ľudskú spotrebu vrátane zvierat usmrtených na účely eradikácie epizootických chorôb a ktoré sú zneškodňované podľa osobitného predpisu.[[5]](#footnote-5)

Ak osobitné predpisy[[6]](#footnote-6) neustanovujú inak, tento zákon sa vzťahuje aj na  
  
a) nakladanie s ťažobným odpadom,

b) ukladanie odpadov na odkaliská,

c) nakladanie s vedľajšími živočíšnymi produktmi vrátane odvodených produktov upravených v osobitnom predpise,[[7]](#footnote-7)

e) nakladanie s odpadovými vodami a osobitnými vodami.

Ak sa vedľajšie živočíšne produkty vrátane odvodených produktov spaľujú, skládkujú alebo použijú v zariadeniach na výrobu bioplynu alebo kompostu, zákon o odpadoch sa uplatní vždy.

**Zákon č. 127/2006 Z. z.** **o perzistentných organických látkach a o zmene a doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov** v znení zákonač. 515/2008 Z. z.

upravuje

a) povinnosti právnických osôb a fyzických osôb – podnikateľov, ktorí sú držiteľmi zásob obsahujúcich alebo skladajúcich sa z perzistentnej organickej látky ustanovenej v čl. 5 ods. 2 a v prílohách I a II osobitného predpisu,[[8]](#footnote-8)

b) podrobnosti o národnom realizačnom pláne,

c) pôsobnosť orgánov štátnej správy,

d) zodpovednosť za porušenie povinností ustanovených týmto zákonom alebo osobitným

predpisom.8

**Zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov** v znení zákona č. 314/2016 Z. z. a zákona č. 145/2019 Z. z.

upravuje

1. pravidlá obmedzenia používania určitých nebezpečných látok v elektrických zariadeniach a elektronických zariadeniach (ďalej len „EEZ“),
2. práva a povinnosti výrobcu, povinnosti splnomocneného zástupcu, dovozcu a distribútora pri používaní určitých nebezpečných látok v EEZ,
3. technické požiadavky na EEZ, posudzovanie zhody EEZ s technickými požiadavkami a označenie zhody EEZ s technickými požiadavkami,
4. dohľad nad dodržiavaním povinností a sankcie za porušenie povinností ustanovených týmto zákonom.

**Zákon č. 329/2018 Z. z. o poplatkoch za uloženie odpadov** **a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov** v znení zákona č. 111/2019 Z. z.

upravuje platenie poplatkov za uloženie odpadov

1. na skládku odpadov,
2. na odkalisko.

Tento zákon sa nevzťahuje na úložiská ťažobného odpadu podľa zákona č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov v znení neskorších predpisov.

**Zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov**

upravuje

1. práva a povinnosti právnických osôb a fyzických osôb pri zálohovaní jednorazových obalov na nápoje,
2. postavenie a úlohy správcu zálohového systému jednorazových obalov na nápoje,
3. pôsobnosť orgánov štátnej správy pre oblasť zálohovania jednorazových obalov na nápoje a odpadov z týchto obalov,
4. štátny dozor a postup orgánov štátneho dozoru pri výkone, správne delikty a konanie o ukladaní pokút.

**Nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov** v znení nariadenia vlády SR č. 33/2020 Z. z.

**Vyhláška Ministerstva životného prostredia SR č. 465/2013 Z. z. o technických požiadavkách na elektrické zariadenia a elektronické zariadenia** v znení vyhlášky MŽP SR č. 196/2014 Z. z., vyhlášky MŽP SR č. 346/2014 Z. z., vyhlášky MŽP SR č. 71/2016 Z. z., vyhlášky MŽP SR č. 329/2016 Z. z., vyhlášky MŽP SR č. 317/2017 Z. z., vyhlášky MŽP SR č. 199/2018 Z. z., vyhlášky MŽP SR č. 104/2019 Z. z. a vyhlášky MŽP SR č. 203/2019 Z. z.

**Vyhláška Ministerstva životného prostredia SR č. 365/2015 Z. z., ktorou sa ustanovuje Katalóg odpadov** v znení vyhlášky MŽP SR č. 320/2017 Z. z.

Katalóg odpadov tvorí

1. zoznam odpadov uvedený v prílohe č. 1 k vyhláške,
2. kritériá na posudzovanie nebezpečných vlastností odpadov uvedené v prílohe č. 2 k vyhláške.

**Vyhláška Ministerstva životného prostredia SR č. 366/2015 Z. z. o evidenčnej povinnosti a ohlasovacej povinnosti** v znení vyhlášky MŽP SR č. 246/2017 Z. z., vyhlášky MŽP SR č. 321/2017 Z. z. a vyhlášky MŽP SR č. 378/2018 Z. z.

upravuje obsah, spôsob vedenia a uchovávania evidencie o odpadoch a ohlasovanie údajov z evidencie o odpadoch:

* Evidenčný list odpadov,
* Ohlásenie o vzniku odpadu a nakladaní s ním,
* Evidenčný list skládky odpadov,
* Evidenčný list úložiska,
* Záznam o vyskladnení a odoslaní odpadovej ortuti,
* Potvrdenie o kontajneri s odpadovou ortuťou,
* Oznámenie o zbere alebo výkupe odpadu,
* Sprievodný list nebezpečného odpadu,
* Ohlásenie o vozidlách,
* Ohlásenie o batériách a akumulátoroch a nakladaní s použitými batériami a akumulátormi,
* Ohlásenie o elektrozariadeniach a nakladaní s elektroodpadom,
* Ohlásenie o obaloch uvedených na trh v Slovenskej republike a plnení miery zhodnocovania a recyklácie odpadov z obalov,
* Ohlásenie o zbere odpadov z obalov,
* Ohlásenie o neobalových výrobkoch uvedených na trh v Slovenskej republike a miere zhodnocovania a recyklácie odpadov z neobalových výrobkov,
* Ohlásenie o pneumatikách a nakladaní s odpadovými pneumatikami,
* Ohlásenie o spracovaní elektroodpadu,
* Ohlásenie o spracovaní starých vozidiel,
* Evidenčný list častí a súčiastok, ktoré sa použijú na opätovné použitie.

**Vyhláška Ministerstva životného prostredia SR č. 367/2015 Z. z., ktorou sa mení a dopĺňa vyhláška MŽP SR č. 228/2014 Z. z., ktorou sa ustanovujú požiadavky na kvalitu palív a vedenie prevádzkovej evidencie o palivách**

ustanovuje o. i. požiadavky na kvalitu palív vyrobených o odpadov.

**Vyhláška Ministerstva životného prostredia SR č. 371/2015 Z. z., ktorou sa vykonávajú niektoré ustanovenia zákona o odpadoch** v znení vyhlášky MŽP SR č. 322/2017 Z. z. a vyhlášky MŽP SR č. 379/2018 Z. z.

upravuje:

* podrobnosti o programových dokumentoch odpadového hospodárstva - Program SR, program kraja, program obce, program držiteľa polychlórovaných bifenylov, program predchádzania vzniku odpadov,
* podrobnosti o nakladaní s odpadmi, požiadavky na označovanie zariadenia na nakladanie s odpadmi, podrobnosti o prevádzkovaní zariadenia na nakladanie s odpadmi,
* podrobnosti o zhromažďovaní odpadov a skladovaní odpadov, podrobnosti o zhromažďovaní odpadov v priestoroch prekládkovej stanice komunálneho odpadu a priestoroch skladovania výkopovej zeminy,
* podrobnosti o nakladaní s biologicky rozložiteľným odpadom,
* vzorec na výpočet energetickej účinnosti,
* podrobnosti o analytickej kontrole nebezpečných odpadov,
* požiadavky na triedený zber komunálnych odpadov, podrobnosti o vybavení zberných dvorov, štandardy zberu, výpočet obvyklých nákladov na zber v obci,
* výpočet cieľov zberu odpadov z obalov a odpadov z neobalových výrobkov, ktoré sú súčasťou komunálnych odpadov, pre organizáciu zodpovednosti výrobcov pre obaly,
* limity toxicity, rozsah a spôsob monitorovania odpadov z výroby oxidu titaničitého a rozsah a spôsob monitorovania prostredia,
* podrobnosti o nakladaní s použitými polychlórovanými bifenylmi,
* lokality výskytu medveď hnedého, na ktoré sa vzťahuje povinnosť zabezpečiť odpad osobitným spôsobom a podrobnosti o spôsobe zabezpečenia odpadu,
* podrobnosti o obsahu žiadosti o registráciu podľa § 98 zákona o odpadoch, obsah a spôsob vedenia zoznamu osôb registrovaných podľa § 98 zákona o odpadoch,
* podrobnosti o obsahu žiadostí o vydanie rozhodnutia a vyjadrenia orgánu štátnej správy odpadového hospodárstva,
* podrobnosti o obsahu žiadosti o udelenie autorizácie na spracovateľskú činnosť, náležitosti a podrobnosti o obsahu a spôsobe vedenia registra osôb, ktorým bola udelená autorizácia na spracovateľskú činnosť,
* požiadavky na technické, materiálne a personálne zabezpečenie autorizovanej spracovateľskej činnosti a o obsahu a spôsobe overovania odbornej spôsobilosti, obsah a spôsob vedenia registra odborne spôsobilých osôb na autorizáciu,
* prípady, v ktorých je alebo môže byť súčasťou žiadosti o vydanie rozhodnutia, žiadosti o vydanie vyjadrenia orgánu štátnej správy odpadového hospodárstva a žiadosti o udelenie autorizácie odborný posudok o vplyve uvažovanej činnosti alebo zariadenia na životné prostredie,
* náležitosti odborného posudku, podrobnosti o podmienkach výkonu posudkovej činnosti, podrobnosti o vedení registra osôb oprávnených na vydávanie posudkov.

**Vyhláška Ministerstva životného prostredia SR č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov** v znení vyhlášky MŽP SR č. 14/2017 Z. z., vyhlášky MŽP SR č. 324/2015 Z. z., vyhlášky MŽP SR č. 186/2018 Z. z. a vyhlášky MŽP SR č. 380/2018 Z. z.

upravuje:

* podrobnosti žiadosti o zápis do Registra výrobcov vyhradeného výrobku,
* podrobnosti žiadosti o udelenie autorizácie na výkon činnosti organizácie zodpovednosti výrobcov, na výkon činnosti tretej osoby, na výkon činnosti individuálneho nakladania s vyhradeným prúdom odpadu,
* podrobnosti o obsahu Správy o činnosti organizácie zodpovednosti výrobcov a o rozsahu údajov zverejňovaných z tejto správy,
* podrobnosti o obsahu Správy o funkčnosti systému individuálneho nakladania a o rozsahu údajov zverejňovaných z tejto správy,
* podrobnosti o informačnej povinnosti výrobcu vyhradeného výrobku vo vzťahu ku konečným používateľom vyhradeného výrobku,
* podrobnosti o rozsahu publikačnej a informačnej povinnosti príslušných hospodárskych operátorov,
* podrobnosti o propagačných a vzdelávacích aktivitách so zameraním na konečného užívateľa, ktoré vykonáva organizácia zodpovednosti výrobcov, výrobca vyhradeného výrobku, ktorý plní vyhradené povinnosti individuálne a tretia osoba,
* podrobnosti o výpočte výšky a druhu záruky podľa § 29 ods. 2 písm. g) zákona o odpadoch a jej preukazovaní Ministerstvu životného prostredia SR,
* požiadavky na zberné miesto elektroodpadov a jeho prevádzkovaní,
* požiadavky na oddelený zber a zhromažďovanie elektroodpadov,
* podrobnosti o označovaní elektrozariadenia uvádzaného na trh grafickým symbolom,
* technické požiadavky na spracovanie elektroodpadov,
* požiadavky na prípravu na opätovné použitie elektroodpadu,
* požiadavky pri cezhraničnej preprave elektrických a elektronických zariadení,
* kritéria opätovného použitia elektrozariadení,
* informatívny zoznam elektrozariadení, ktoré patria do kategórií uvedených v II. časti prílohy č. 6 zákona o odpadoch v znení neskorších predpisov,
* podrobnosti o označovaní batérií, akumulátorov a sady batérií grafickým symbolom,
* technické požiadavky na zber, spracovanie a recykláciu použitých batérií a akumulátorov,
* požiadavky pri cezhraničnej preprave použitých batérií a akumulátorov, ktoré nie sú odpadom podľa § 42 ods. 6 zákona o odpadoch,
* mieru recyklačnej efektivity použitých batérií a akumulátorov,
* sadzby na určenie nákladov na plnenie vyhradených povinností výrobcu batérií a akumulátorov,
* podrobnosti o spôsobe preukazovania plnenia recyklačnej efektivity v zariadení na zhodnocovanie odpadu na území iných členských štátov, ako aj mimo územia členských štátov,
* výšku zálohu zálohovaných opakovane použiteľných obalov na nápoje,
* požiadavky na vlastnosti a zloženie obalov,
* podrobnosti o označovaní obalu údajom o materiálovom zložení obalu, podrobnosti o označovaní obalu ako zálohovaný obal,
* podrobnosti o spôsobe a preukazovaní materiálového toku,
* spôsob výpočtu trhového podielu ,
* požiadavky na zariadenie na spracovanie starých vozidiel a na zariadenie na zber starých vozidiel,
* podmienky nakladania so starými vozidlami pri ich spracúvaní,
* podrobnosti o publikačnej povinnosti a informačnej povinnosti výrobcu vozidiel a spracovateľa starých vozidiel,
* zoznam materiálov a súčiastok, na ktoré sa nevzťahuje zákaz podľa § 61 ods. 1 písm. b) zákona o odpadoch v znení neskorších predpisov,
* podrobnosti o spôsobe kódovania častí vozidiel, materiálov a vybavenia vo vozidlách.

**Vyhláška Ministerstva životného prostredia SR č. 382/2018 Z. z. o skládkovaní odpadov a  uskladnení odpadovej ortuti**

upravuje:

* požiadavky na výber lokality na vybudovanie skládky odpadov,
* požiadavky na tesnenie skládky odpadov, odvádzanie a zachytávanie priesakových kvapalín a zachytávanie skládkového plynu,
* podrobnosti o prevádzkovaní skládky odpadov,
* postupy kontroly a monitorovania skládky odpadov počas jej prevádzky a počas následnej starostlivosti o skládku odpadov po jej uzavretí,
* postupy uzatvárania skládky odpadovnáslednú starostlivosť o skládku odpadov,
* podrobnosti o prevádzkovaní úložiska dočasného uskladnenia odpadovej ortuti,
* rozsah a spôsob monitorovania ortuti,
* vzorec pre výpočet ročnej výšky účelovej finančnej rezervy,
* náležitosti záväzných stanovísk a vzor potvrdenia na čerpanie účelovej finančnej rezervy.

**Vyhláška Ministerstva životného prostredia SR č. 347/2019 Z. z., ktorou sa vykonávajú niektoré ustanovenia zákona o zálohovaní jednorazových obalov na nápoje**

upravuje:

* minimálnu výšku zálohu,
* označovanie zálohovaného jednorazového obalu na nápoje,
* evidenciu a ohlasovanie údajovo zálohovaných jednorazových obaloch na nápoje.

**Výnos Ministerstva životného prostredia SR č. 1/2015 o jednotných metódach analytickej kontroly odpadov**

upravuje postupy:

1. odberu vzoriek odpadov na analýzu nebezpečných vlastností a zloženia odpadov,
2. prípravy vodného výluhu z odpadov,
3. stanovenia sledovaných ukazovateľov odpadov a vodných výluhov z odpadov,
4. spracovania výsledkov analýz odpadov a výluhov z odpadov a vyjadrovania výsledkov analýz odpadov.

**Právna úprava nakladania s odpadom z ťažobného priemyslu**

**Zákon č. 514/2008 Z. z.** **o nakladaní s odpadom z ťažobného priemyslu a o zmene a doplnení niektorých zákonov** v znení zákona č. 255/2011 Z. z., zákona č. 563/2009 Z. z. a zákona č. 180/2013 Z. z.

upravuje  
  
a) práva a povinnosti právnických osôb a fyzických osôb-podnikateľov zodpovedných za nakladanie s ťažobným odpadom vrátane dočasného skladovania takéhoto odpadu, počas prevádzkovania úložiska i po jeho uzavretí pri nakladaní s ťažobným odpadom,

b) úlohy orgánov štátnej správy pri nakladaní s ťažobným odpadom,

c) zodpovednosť za porušenie povinností podľa tohto zákona.

Tento zákon sa nevzťahuje na

a) nakladanie s iným ako ťažobným odpadom, ktorý síce vzniká pri činnostiach podľa odseku 1 písm. a) zákona č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov v znení neskorších predpisov, avšak nie je ich priamym výsledkom,

b) vypúšťanie odpadových vôd a osobitných vôd vznikajúcich pri banskej činnosti a činnosti vykonávanej banským spôsobom do geologických formácií, z ktorých boli vyťažené uhľovodíky alebo iné látky, alebo do geologických formácií, ktoré sú s ohľadom na prírodné pomery trvale nevhodné na iné účely, ako aj na spätné vtláčanie použitých podzemných vôd vyčerpaných z baní, lomov a hlbinných vrtov alebo pri stavebných prácach do toho istého kolektora, z ktorého sa odobrali,

c) ťažobný odpad, ktorý vzniká pri prieskume, ťažbe a úprave nerastov na mori; morom na účely tohto zákona je oblasť mora a morského dna, ktorá sa rozkladá od bodu najnižšej hladiny bežného alebo stredného odlivu smerom do mora.

**Vyhláška Ministerstva životného prostredia Slovenskej republiky č. 255/2010 Z. z., ktorou sa vykonáva zákon o nakladaní s odpadom z ťažobného priemyslu a o zmene a doplnení niektorých zákonov**

ustanovuje

a) podrobnosti o inertných ťažobných odpadoch a o prahových hodnotách,

b) podrobnosti o kategorizácii úložísk ťažobného odpadu (ďalej len "úložisko"),

c) obsah vnútorného havarijného plánu,

d) opis vlastností ťažobného odpadu,

e) opatrenia na pravidelné monitorovanie a kontrolu úložiska,

f) postup znižovania koncentrácie kyanidu v ťažobnom odpade ukladanom na odkalisko vrátane určenia metód jej zisťovania a limitnej koncentrácie slabej kyseliny,

g) podrobnosti o výpočte účelovej finančnej rezervy.

**Súvisiace právne predpisy**

**Zákon č. 188/2003 Z. z.** **o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov** v znení zákona č. 203/2009 Z. z. a zákona č. 111/2010 Z. z.

upravuje   
  
a) podmienky aplikácie čistiarenského kalu a dnových sedimentov do poľnohospodárskej pôdy a do lesnej pôdy tak, aby sa vylúčil ich škodlivý vplyv na vlastnosti pôdy, rastliny, vodu a na zdravie ľudí a zvierat,

b) povinnosti producenta a odberateľa čistiarenského kalu a dnových sedimentov,

c) výkon štátnej kontroly pri aplikácii čistiarenského kalu a dnových sedimentov do poľnohospodárskej pôdy a do lesnej pôdy,

d) sankcie za porušenie ustanovení tohto zákona.

**Vyhláška Ministerstva zdravotníctva SR č. 553/2007 Z. z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia** v znení vyhlášky MZ SR č. 192/2015 Z. z.

upravuje o. i. nakladanie s odpadmi v zdravotníckych zariadeniach.

1. Zákon č. 326/2005 Z. z o lesoch v znení neskorších predpisov [↑](#footnote-ref-1)
2. Zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov [↑](#footnote-ref-2)
3. Nariadenie Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady

   2008/98/ES o odpade a o zrušení určitých smerníc

   4 Nariadenie Európskeho parlamentu a Rady (ES) č. 183/2005 z 12. januára 2005, ktorým sa stanovujú požiadavky na hygienu krmív v

   platnom znení

   Príloha časť A, Všeobecné ustanovenia bod 3 naradenia Komisie (ES) č. 68/2013 zo 16. januára 2013 o Katalógu kŕmnych surovín

   v platnom znení

   Zákon č. 271/2005 Z. z. o výrobe, uvádzaní na trh a používaní krmív (krmivársky zákon)

   Vyhláška Ministerstva pôdohospodárstva a rozvoja vidieka Slovenskej republiky č. 148/2012 Z. z., ktorou sa ustanovujú podrobnosti

   o výnimkách pri zbere, preprave a odstraňovaní vedľajších živočíšnych produktov a o použití vedľajších živočíšnych produktov na

   osobitné kŕmne účely

   5 Čl. 19 ods. 1 písm. a) a e) nariadenia (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa

   vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenia (ES) č.

   1774/2002 (nariadenie o vedľajších živočíšnych produktov v platnom znení [↑](#footnote-ref-3)
4. 6 Zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov

   Zákon Slovenskej národnej rady ť. 51/1988 Zb. o banskej činnosti, výbušninách a o štátnej banskej správe v znení neskorších predpisov

   Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch

   v znení neskorších predpisov (vodný zákon) v znení neskorších predpisov

   Zákon č. 39/2007 Z. z. o veterinárnej starostlivosti v znení neskorších predpisov

   7 Nariadenia (ES) č. 1069/2009 v platnom znení

   8 Nariadenie Európskeho parlamentu a Rady (ES) [č. 850/2004](http://eur-lex.europa.eu/LexUriServ/LexUriServ.do?uri=CELEX:32004R0850:SK:HTML) z 29. apríla 2004 o perzistentných organických látkach, ktorým sa mení a

   dopĺňa smernica [79/117/EHS](http://eur-lex.europa.eu/LexUriServ/LexUriServ.do?uri=CELEX:31979L0117:SK:HTML) [↑](#footnote-ref-4)
5. [↑](#footnote-ref-5)
6. [↑](#footnote-ref-6)
7. [↑](#footnote-ref-7)
8. [↑](#footnote-ref-8)